recursal/SuperWikiNEXT-32B huggingface dataset:
**மு. ரா. அருணாசலக் கவிராயர்** என்பவர் தமிழகப் புலவரும், பதிப்பாளரும் உரையாசிரியரும் ஆவார். இவர் சேற்றூர் அருகில் உள்ள முகவூரில் பிறந்தவர். 19ஆம் நூற்றாண்டின் இறுதியிலும், 20ஆம் நூற்றாண்டின் முதற் பகுதியிலும் வாழ்ந்தவர். இவர் மு. இராமசாமிக் கவிராயரின் மகன்களில் ஒருவர். மு. ரா. சுப்பிரமணியக் கவிராயரும், மு. ரா. கந்தசாமிக் கவிராயரும் இவர்க்கு உடன் பிறந்தவர்கள். இவர் சிவகாசித் திருப்பதிப் பெருமான் மீது பல சிறு காப்பியங்கள் இயற்றியுள்ளார். பல அந்தாதிகளும், பிள்ளைத் தமிழ்களும், பதிகங்களும் இயற்றியிருக்கிறார். ஆறுமுக நாவலர் வரலாற்றையும் செய்யுளில் எழுதியுள்ளார். திருக்குறளைத் தெளிவான உரைநடையில் எழுதியிருக்கிறார். அதற்கு ஓர் உரையும் இயற்றியிருக்கிறார். பல உரைநடை நூல்களையும் எழுதியுள்ளார்.

இயற்றிய நூல்கள்
---------------

* சிவகாசிப் புராணம்
* குறுக்குத்துறைச் சிலேடைவெண்பா
* சேற்றைத் தவம்பெற்ற நாயகி பிள்ளைத் தமிழ்
* பர்வதவர்தினியம்மை பிள்ளைத்தமிழ்
* ஒற்றைக்கடை விநாயகர் அந்தாதி
* இரட்டை மணிமாலை
* மும்மணிக்கோவை
* குற்றாலப்புராணம்
* வேணுவன புராணம்
* காந்தியம்மை பிள்ளைத்தமிழ்

மேற்கோள்கள்
-----------

1. ↑  கவிராயர்கள் 28, சூலை, 2013, தினமணி
2. ↑  கலைக்களஞ்சியம் தொகுதி 1
**வித்யா சாகர் குப்தா** (*Vidya Sagar Gupta*) இந்தியாவைச் சேர்ந்த ஓர் அரசியல்வாதியாவார். இலக்னோ பல்கலைக்கழகத்தில் கலையியல் இளைஞர் மற்றும் சட்டப்பாடத்தில் இளநிலை பட்டம் ஆகிய கல்வித் தகுதிகளைப் பெற்றிருந்தார். உத்தரப் பிரதேச மாநில அரசியலில் பாரதிய சனதா கட்சியின் உறுப்பினராகச் செயல்பட்டார். இலக்னோ மாவட்டத்தில் உள்ள இலக்னோ கிழக்குத் தொகுதியில் போட்டியிட்டு உத்தரப் பிரதேச சட்டமன்ற உறுப்பினராகத் தேற்ந்தெடுக்கப்பட்டார். பாரதிய சனதா கட்சியால் தனது அரசாங்கத்தை அமைக்க முடியவில்லை என்றாலும் 1996 ஆம் ஆண்டு முதல் 2012 ஆம் ஆண்டு வரை தொடர்ந்து 3 முறை சட்டமன்ற உறுப்பினராகப் பணியாற்றினார். வித்யா சாகர் குப்தா பின்னர் 2019 ஆம் ஆண்டிலும் வெற்றி பெற்றார். யோகி ஆதித்யநாத் தலைமையிலான பாரதிய சனதா கட்சி அரசாங்கத்தில் உத்தரப் பிரதேச மாநிலத்தின் தொழில்நுட்பக் கல்வி வாரியத்தின் தலைவராக 3 ஆண்டு காலத்திற்கு நியமிக்கப்பட்டார். மாநிலத்தின் அமைச்சராகவும் இவர் செயல்பட்டார்.

மேற்கோள்கள்
-----------

1. ↑  BJP struggling with infighting ahead of UP polls
2. ↑  Two days after joint rally, allies field candidates against each other at Lucknow Central My Neta
3. ↑  When dengue hit our area, no leader came to visit us
குசராத்தில் உள்ள பாலிதானா கோயில்கள்
**சைனக் கோயில்** (குஜராத்தி: દેરાસર) அல்லது **பசதி** (கன்னடம்: ಬಸದಿ) என்பது சைன சமயத்தைப் பின்பற்றுபவர்களான சைனர்களுக்கான வழிபாட்டுத் தலமாகும். **சைனக் கட்டடக்கலை** என்பது அடிப்படையில் கோயில்கள் மற்றும் மடங்களை மட்டுமே வரையறுப்பதாக உள்ளது. சைனக் கட்டடங்கள் பொதுவாக அவை கட்டப்பட்ட இடம் மற்றும் காலத்தின் பாணியை எதிரொலிக்கின்றன.

சைனக் கோவில் கட்டடக்கலை பொதுவாக இந்துக் கோயில் கட்டிடக்கலை மற்றும் பண்டைய காலத்திய பௌத்த கட்டிடக்கலைக்கு நெருக்கமாக உள்ளது. பொதுவாக இந்த அனைத்து சமயத்தினருக்கும் ஒரே கட்டடக் கலைஞர்கள், சிற்பிகளே பணிபுரிந்துஏஏனர். மேலும் பிராந்திய மற்றும் காலக்கட்ட பாணிகள் பொதுவாக ஒரே மாதிரியானவையாக இருந்தன. 1,000 ஆண்டுகளுக்கும் மேலாக, பெரும்பாலான இந்து, சைனக் கோயில்களின் அடிப்படை அமைப்பானது, ஒரு சிறிய கருவறை அல்லது பிரதான மூர்த்தி அல்லது வழிபாட்டு உருவங்களுக்கான சிற்றாலயத்தைக் கொண்டுள்ளது. அதன் மேல் உயரமான மேற்கட்டுமானம் அமைக்கப்பட்டுள்ளது. கருவறைக்கு முன்புறமாக ஒன்று அல்லது அதற்கு மேற்பட்ட பெரிய மண்டபங்கள் அமைகப்பட்டுள்ளன.

மாரு-குர்ஜரா கட்டிடக்கலை அல்லது "சோலங்கி பாணி" என்பது குசராத்து மற்றும் இராசத்தானில் காணப்படும் ஒரு கோயில் பாணியாகும் (இரு பகுதிகளும் சைன சமயம் வலுவாக இருக்கும் இடங்களாகும்), இது 1000 ஆம் ஆண்டில் இந்து மற்றும் சைனக் கோயில்களில் இருந்து உருவானது. ஆனால் சைன சமயத்தவர்களிடையே மிகுந்த பிரபலமடைந்தது. இது இன்று வரை, ஓரளவு மாற்றமடைந்த வடிவத்தில் பயன்பாட்டில் உள்ளது. உண்மையில் 20 ஆம் நூற்றாண்டில் சில இந்து கோவில்களும் இந்த கட்டடக் கலை பாணியில் கட்டுவது பிரபலமாகி வருகிறது. அபு மலை, தரங்கா, கிர்நார், பாலிதானாவில் உள்ள தில்வாராவில் உள்ள கோயில் குழுக்களில் இந்த பாணி காணப்படுகின்றன.

மேற்கோள்கள்
-----------

1. ↑  Babb, Lawrence A (1996) (in en). *Absent lord: ascetics and kings in a Jain ritual culture*. Published University of California Press. பக். 66. .
2. ↑  Hegewald
**ஆழி செந்தில்நாதன்** என்பவர் தமிழ் எழுத்தாளார், பத்திரிகையாளர் மற்றும் பதிப்பாளர் ஆவார்.

பிறப்பும் பணியும்
-----------------

ஆழி செந்தில்நாதன் தமிழ்நாட்டில் திருவண்ணாமலை மாவட்டத்தில் ஆரணிக்கு அருகில் உள்ள தேவிகாபுரத்தில் பிறந்தார். தனது கல்லூரிக் கல்வியினை இளநிலை அறிவியல் பட்டத்தை இயற்பியலில், செய்யாறு அறிஞர் அண்ணா அரசினர் கலைக் கல்லூரியில் முடித்துவிட்டு, சென்னைப் பல்கலைக்கழகத்தில் முதுநிலை இதழியல் பட்டத்தினை முடித்தார். கல்லூரிக் கல்வியினை முடித்தப் பின்னர் இந்தியா டுடே உள்ளிட்ட பத்திரிகைகளிலும், தகவல் தொழில்நுட்ப நிறுவனங்களிலும் பத்திரிகையாளராகவும், மொழிபெயர்ப்பாளராகவும் பணியாற்றினார். சிறிது காலத்திற்கு பின்னர் தமிழில் தகவல் தொழில்நுட்பம் தொடர்பான திட்டங்களில் தமிழ் மொழிக்கான மொழிபெயர்ப்பு அல்லது உள்மயமாக்கம் பணிகளில், ஈடுபட்டு வருகின்றார்.

பதிப்பகப்பணி
------------

2007ஆம் ஆண்டு ஆழிப் பதிப்பகத்தினைத் தொடங்கி நூற்றுக்கும் மேற்பட்ட நூல்களை வெளியிட்டுள்ளார்.

புத்தகங்கள் வெளியீடு
--------------------

* 1974 – மாநில சுயாட்சி
* நீங்கள் ஏன் கமால் ஹசன் இல்லை
* பச்சைத் துரோகம்
* மொழி எங்கள் உயிருக்கு நேர்

மேற்கோள்கள்
-----------

1. ↑  [page]=1&f[sort]=most-read
பிரித்தானியாவில் உரோமர் ஆட்சியின் முடிவுக்கும் ஆங்கில- சக்சன் அரசுகளின் தோற்றத்துக்கு இடைப்பட 5 ஆம் நூற்றாண்டின் பின்னரைப் பகுதியில் பெரிய பிரித்தானியா
  முதன்மையாக கொய்டெலிக் பகுதிகள்.
  முதன்மையாக பிக்டியப் பகுதிகள்.
  முதன்மையாக பிரித்தோனிக்குப் பகுதிகள்.
.

**பிரிட்டனியர்** அல்லது **பிரிட்டன்கள்** எனப்படுவோர் பெரிய பிரித்தானியாவில் பிரித்தானிய இரும்புக் காலத்தில் இருந்து நடுக்காலத்தின் தொடக்கப் பகுதி வரை பண்பாட்டு அடிப்படையில் ஆதிக்கம் செலுத்திய செல்ட்டிய மக்கள் ஆவர். இவர்கள், பிரித்தோனிய மொழி எனப்படும் தீவுசார் செல்ட்டிய மொழியைப் பேசினர். இவர்கள் பர்த் ஆற்றுக் கழிமுகத்துக்குத் தெற்கே பிரித்தானியா முழுவதும் பரந்து வாழ்ந்தனர். 5 ஆம் நூற்றாண்டுக்குப் பின்னர் கண்ட ஐரோப்பாவுக்கும் இடம்பெயர்ந்தனர். அங்கே பிரான்சில் உள்ள பிரிட்டனி என்னும் குடியேற்றத்தையும், எசுப்பெயினில் தற்போது கலிசியா என அழைக்கப்படும் முந்தைய பிரிட்டோனியா என்னும் குடியேற்றத்தையும் நிறுவினர். போர்த் ஆற்றுக்கு வடக்கே வாழ்ந்த பிக்டியர்களுடனான பிரிட்டனியர்களுடைய தொடர்பு பற்றிப் பல்வேறு கருத்துக்கள் முன்வைக்கப்படுகின்றன. எனினும், அக் காலத்தில் பிக்டிய மொழி ஒரு வகையான பிரித்தோனிய மொழி என்பதே பல அறிஞர்கள் ஏற்றுக்கொள்ளும் கருத்தாக உள்ளது.

இரும்புக் காலத்தைச் சேர்ந்த மூலங்களிலேயே முதன் முதலாக பிரிட்டனியர் பற்றியும் அவர்கள் பேசிய பிரித்தோனிய மொழி பற்றியும் சான்றுகள் கிடைக்கின்றன. பிரித்தானியாவை கிபி 43ல் ரோமர்கள் கைப்பற்றிய பின்னர் ரோம-பிரித்தானியப் பண்பாடு ஒன்று உருவாகத் தொடங்கியது. எனினும், 5 ஆம் நூற்றாண்டில் ஆங்கில-சக்சன் குடியேற்றங்கள் உருவான போது பிரிட்டனியர்களின் பண்பாடும் மொழியும் பலவறாகப் பிரிவுற்றன. 11 ஆம் நூற்றாண்டளவில், இவர்களுடைய வழியினர் வெல்சியர், கோர்னிசியர், பிரெட்டனியர், என் ஆக்லெட்டுகள் எனப் பல தனித்தனியான குழுக்கள் ஆகக் காணப்பட்டனர். பிரித்தோனிய மொழியும் வெல்சிய மொழி, கோர்னிசிய மொழி, பிரெட்டனிய மொழி, கும்பிரிக்கு மொழி எனப் பல்வேறு தனித்தனிக் கிளைகளாகப் பிரிந்து விட்டது.

குறிப்புகள்
-----------

1. 1 2 3  Koch, pp. 291–292.

வெளியிணைப்புக்கள்
-----------------

* பிபிசி - வரலாறு - பிரித்தானியாவின் தாயக மக்கள் (ஆங்கில மொழியில்)
* பிரிட்டனிய இனத்தவரின் டி.என்.ஏ அயர்லாந்தில் கண்டுபிடிக்கப்பிடிப்பு (ஆங்கில மொழியில்)
**விமலா கல்லூரி,** என்பது இந்தியாவின் கேரள மாநிலம் திருச்சூரில் உள்ள ஒரு மகளிர் கல்லூரி ஆகும்.   1967 ஆம் ஆண்டு திருச்சூர் புனித மரியன்னை கல்லூரியை இரண்டாகப் பிரித்து நிறுவப்பட்ட இக்கல்லூரியானது, சீரோ மலபார் கத்தோலிக்க திருச்சபையில் உள்ள கர்மேல் அன்னை சபையின் திருச்சூர் நிர்மலா மாகாணத்தின் நிர்வாகத்தின் கீழ் நிர்வகிக்கப்படுகிறது.

இக்கல்லூரி திருச்சூர் சீரோ-மலபார் கத்தோலிக்க உயர்மறைமாவட்டத்தின் மத அதிகார வரம்பிற்கு உட்பட்டதும் தேவாலய அமைப்புகளுடன் தொடர்புடைய அல்லது நடத்தப்படும் முன்னணி கல்வி நிறுவனங்களில் ஒன்றுமாகும்.  கேரளாவில் பிரத்தியேகமாக இளங்கலை பட்டதாரி மற்றும் முதுகலை பட்டங்களை வழங்கிய ஒரே பெண்கள் கல்லூரியான இந்த விமலா கல்லூரி கோழிக்கோடு பல்கலைக்கழகத்தோடு இணைக்கப்பட்டுள்ளது. 2015 ஆம் ஆண்டில் பல்கலைக்கழக மானியக் குழு (இந்தியா)வினால் தன்னாட்சி அந்தஸ்து பெற்றுள்ள இக்கல்லூரிக்கு 2009, 2014 மற்றும் 2023 ஆகிய ஆண்டுகளில் தேசிய மதிப்பீடு மற்றும் தரச்சான்று அவையால் நான்கு சுழற்சியிலும் 'ஏ' தரத்தில் மதிப்பிடப்பட்டுள்ளது. 3.45 சி.ஜி.பி.ஏ மதிப்பெண்களுடன் இத்தரநிலையை அடைந்துள்ளது.

துறைகள்
-------

### அறிவியல் பிரிவு

* தாவரவியல்
* வேதியியல்
* கணிணி அறிவியல்
* வீட்டு அறிவியல்
* கணிதம்
* இயற்பியல்
* உளவியல்
* விலங்கியல்

### கலைப்பிரிவு

* புள்ளிவிபரப்படிப்பு
* ஆங்கிலம்
* இந்தி
* மலையாளம்
* சமூகப்பணி
* சமூகவியல்
* வரலாறு
* உடற்கல்வி
* அரசியல் அறிவியல்
* சமஸ்கிருதம்

### வணிகப்பிரிவு

* வர்த்தகம்
* பொருளாதாரம்

### இதரப்பிரிவு

* உணவு பதப்படுத்துதல்
* கணிணி வலை தொழில்நுட்பம்

புகைப்படத்தொகுப்பு
------------------

 விமலா கல்லூரியின் பிரதான வளாகம்
 திருச்சூர் நகரத்தின் விமலா கல்லூரியின் பிரதான கட்டிடத்தின் பனோரமா புகைப்படம்.

குறிப்பிடத்தக்க முன்னாள் மாணவர்கள்
----------------------------------

* பாபி அலோசியஸ், ஒலிம்பியன்
* பிரியா பிரகாஷ் வாரியர் : நடிகை
* காயத்ரி அசோகன் : பாடகி
* அஞ்சு பாபி ஜார்ஜ் : தேசிய தடகள வீராங்கனை
* காயத்ரி சுரேஷ், நடிகை

மேலும் பார்க்கவும்
------------------

* புனித ஜோசப் கல்லூரி, இரிஞ்சாலக்குடா
* கிறிஸ்ட் கல்லூரி, இரிஞ்சாலக்குடா
* செயின்ட் தாமஸ் கல்லூரி, திருச்சூர்
* காலிகட் பல்கலைக்கழகம்

மேற்கோள்கள்
-----------

1. ↑  "St. Thomas, Vimala the best". .
2. ↑  "Home". Vimala College. .
3. ↑  Jacob, Mani. *Directory of Church-related Colleges in India* கூகுள் புத்தகங்களில்
**கூகுள் ஆற்றல் அளப்பி** (*Google PowerMeter*) என்பது கூகுள் தொண்டு நிறுவனமான Google.org இன் மென்பொருள் திட்டமாகும். நுகர்வோர் தங்கள் வீட்டு மின்சாரத்தை கண்காணிக்க உதவும் ஒரு மென்பொருள் ஆகும். மென்பொருளின் மேம்பாடு புதுப்பிக்கத்தக்க ஆற்றல், மின் வலைப்பின்னல் மேம்பாடுகள், மற்றும் பைங்குடில் வளிமம் உமிழ்வைக் குறைக்கும் பிற நடவடிக்கைகள் ஆகியவற்றில் முதலீடு செய்ய கூகுளின் ஒரு பகுதியாகும். இது அக்டோபர் 5, 2009 இல் தொடங்கப்பட்டு, செப்டம்பர் 16, 2011 அன்று நிறுத்தப்பட்டது. பயனரின் மின்சக்தி பயன்பாடு உண்மையான நேரத்தை பதிவு செய்ய வடிவமைக்கப்பட்டுள்ளது. அமெரிக்காவின் வீடுகளில் உள்ள ஆற்றல் பயன்பாடு பத்து சதவிகிதம் குறைக்கப்பட்டுவிட்டால், எட்டு மில்லியன் கார்களைப் பயன்படுத்தும் சராசரி ஆற்றல் சமமாக இருக்கும் என நிறுவனம் கருதுகிறது.

இந்த கருவி வீட்டில் பயன்படுத்தும் உரிமையாளர்களின் விழிப்புணர்வை அவர்கள் பயன்படுத்தும் எரிசக்தி மற்றும் பயனர்கள் அதிக ஆற்றலை செயல்திறனை அதிகரிக்கும் என்று நம்பப்பட்டது. பவர்மீட்டர் மின்சார மின்சக்திகளை விட மின்சக்தி பயன்பாட்டைக் கண்காணிக்கும் ஸ்மார்ட் மீட்டர்களைப் பயன்படுத்துவதற்கு நோக்கம் கொண்டது. கூகிள் கூற்றுப்படி, 2009 இல் உலகளாவிய பயன்பாட்டில் சுமார் 40 மில்லியன் ஸ்மார்ட் மீட்டர்கள் இருந்தன. 2009 ஆம் ஆண்டின் முற்பகுதியில், சுமார் 7% அமெரிக்க வீடுகளில் ஸ்மார்ட் மீட்டர் நிறுவப்பட்டது.

சில பிற மின்சாரம் மீட்டர் மற்றும் வீட்டில் உள்ள ஆற்றல் பயன்பாட்டு காட்சிகள் PowerMeter உடன் பயன்படுத்தப்படலாம்.

மேற்கோள்கள்
-----------

1. ↑  Verne Kopytoff; Ryan Kim (2009-02-22). "Google plans meter to detail home energy use". *San Francisco Chronicle*.. பார்த்த நாள்: 2009-02-11.
2. ↑  "Google PowerMeter - Save Energy. Save Money. Make a Difference". Google.com. 2011-09-16 இம் மூலத்தில் இருந்து September 2, 2011 அன்று. பரணிடப்பட்டது... பார்த்த நாள்: 2013-06-16.
**எடப்பாள்** என்பது இந்தியாவின் கேரளத்தின், மலப்புரம் மாவட்டத்தில் உள்ள பொன்னானி வட்டத்தில், பொன்னானி நகருக்கு அருகில் அமைந்துள்ள ஒரு ஊர் ஆகும். திருச்சூர்-கோழிக்கோடு மற்றும் பாலக்காடு-பொன்னானி மாநில சாலைகளின் சந்திப்பில், மலப்புரத்திலிருந்து 45 கி.மீ. தொலைவில் எடப்பாள் உள்ளது. எடப்பாள் வட்டம்குளம் மற்றும் எடப்பால் ஆகிய இரண்டு ஊராட்சிகளில் அமைந்துள்ளது. எடப்பாள் ஊரானது துய்யம், பொல்பக்கரை, அயிலக்காடு, வட்டம்குளம், அன்னகம்பாடு ஆகிய பகுதிகளுடன் எல்லைகளைப் பகிர்ந்து கொள்கிறது. கேரளத்தின் ஆரம்பகால பிராமண குடியிருப்புகளில் ஒன்றான சுகபுரம் ( *சௌவாரா* என்றும் அழைக்கப்படுகிறது), எடப்பாளில் அமைந்துள்ளது. ஆதவநாட்டின் *ஆழ்வாஞ்சேரி தம்பிரகள்* (முதலில் மாறஞ்சேரி ), சுகபுரத்தின் ( *சௌவர* ) நம்பூதிரிகளின் மீது செல்வாக்கு செலுத்தினர், அதே சமயம் கல்பகஞ்சேரியின் *கல்பகஞ்சேரி தம்பிரகள்* பன்னியூர் நம்பூதிரிகள் மீது செல்வாக்கு செலுத்தினர். 2011 மக்கள் தொகை கணக்கெடுப்பின்படி மலப்புரம் பெருநகரப் பகுதியின் ஒரு பகுதியாக எடப்பாள் உள்ளது. எடப்பாளில் பொன்னானி கோல் சதுப்பு நிலத்தில் அமைந்துள்ளது. மேலும் பொன்னானியின் பையம் காயல் ஏரியால் சூழப்பட்டுள்ளது.

குறிப்பிடத்தக்கவர்கள்
---------------------

* கலைஞர் நம்பூதிரி
* சுகுமாரன் (நடிகர்)
* அக்கிதம் அச்சுதன் நம்பூதிரி
* பிபி ராமச்சந்திரன்
* செக்கன்னூர் மௌலவி
* எடசேரி கோவிந்தன் நாயர்
* தேவ்தத் படிக்கல் (கிரிக்கெட் வீரர்)
* பி சுரேந்திரன் (எழுத்தாளர்)

மேற்கோள்கள்
-----------
**கிருஷ்ண மேனன் நினைவு அரசு மகளிர் கல்லூரி** (*Krishna Menon Memorial Government Women's College*) என்பது இந்தியாவின் கேரள மாநிலம் கண்ணூரில் உள்ள மகளிர் கல்வி நிறுவனம் ஆகும்.

வரலாறு
------

கிருஷ்ண மேனன் நினைவு அரசு மகளிர் கல்லூரி 1975ஆம் ஆண்டில், கண்ணூரில் நிறுவப்பட்டது. 1975ஆம் ஆண்டு ஆகத்து 16ஆம் நாள், கிருஷ்ண மேனன் நினைவு அரசு மகளிர் கல்லூரி, கோழிக்கோடு பல்கலைக்கழகத்துடன் இணைக்கப்பட்ட ஒரு நிறுவனமாகத் தொடங்கப்பட்டது. பின்னர், பள்ளிக்குன்னுவில் உள்ள சிறை வளாகத்திற்கு அருகில், இந்த நிறுவனத்திற்கு 15 ஏக்கர் நிலம் கேரள அரசால் வழங்கப்பட்டது. 1980ஆம் ஆண்டில், கல்லூரி விகாசன சமிதியின் இடைவிடாத முயற்சியாலும், அர்ப்பணிப்பாலும் கல்லூரி பட்டக் கல்லூரியாகத் தரம் உயர்த்தப்பட்டது. செப்டம்பர் 14, 1980 அன்று இரண்டு பட்டப் படிப்புகள் அன்றைய மாநிலக் கல்வி அமைச்சர் பேபி ஜானால் துவக்கிவைக்கப்பட்டது. 1982-83 கல்வியாண்டில் கல்லூரி தற்காலிகமாக பய்யம்பலத்திலிருந்து தற்போதுள்ள பிரத்தியேக வளாகத்தில் செயல்படத் துவங்கியது.

படிப்புகள் வழங்கப்படும்
-----------------------

பட்டதாரி திட்டங்களின் கீழ்:  

* நவீன இந்தியாவில் தேசிய மறுகட்டமைப்பு மற்றும் அரசியல் அறிவியலுடன் இளங்கலைப் பொருளாதாரம்
* இளங்கலைப் பொருளாதாரம் கணித பொருளாதாரம் மற்றும் பொருளாதார பகுப்பாய்விற்கான கணிதம்
* பிரிட்டனின் பத்திரிகை மற்றும் கலாச்சார வரலாற்றுடன் இளங்கலை ஆங்கிலம்
* அரசியல் அறிவியல் மற்றும் பொதுப் பொருளாதாரத்துடன் இளங்கலை வரலாறு
* சமசுகிருதத்துடன் இளங்கலை மலையாளம்
* இளம் அறிவியல்-கணிதம் மற்றும் இயற்பியலுடன் வேதியியல்
* இளம் அறிவியல்-இயற்பியல் மற்றும் கணினி அறிவியலுடன் கணிதம்
* இளம் அறிவியல்-கணிதம் மற்றும் கணினி அறிவியலுடன் இயற்பியல்

முதுகலை திட்டங்கள்:

* முதுநிலை ஆங்கிலம்
* முதுநிலை வளர்ச்சி பொருளாதாரம்

இணைப்பு
-------

கண்ணூர் கிருஷ்ண மேனன் நினைவு அரசு மகளிர் கல்லூரி, கண்ணூர் பல்கலைக்கழகத்துடன் இணைக்கப்பட்டுள்ளது.

*

மேற்கோள்கள்
-----------

1. ↑  "Government". .
2. ↑  "Krishnamenon Womens College" இம் மூலத்தில் இருந்து 2021-06-14 அன்று. பரணிடப்பட்டது.. .
3. ↑  "Official Website of Kannur University". .
4. ↑  "Official Website of Kannur University". .
**புனித மரியன்னை கல்லூரி, திருச்சூர்,** என்பது இந்தியாவின் கேரள மாநிலத்தில் 1946 ஆம் ஆண்டில் நிறுவப்பட்ட பெண்களுக்கான கல்வி மற்றும் ஆராய்ச்சி நிறுவனமாகும்.  சீரோ மலபார் கத்தோலிக்க திருச்சபையில் உள்ள கார்மேல் அன்னை சபையின் நிர்மலா மாகாணத்தின் கல்விச் சங்கத்தால் நிர்வகிக்கப்படும் இக்கல்லூரி,கோழிக்கோடு பல்கலைக்கழகத்தோடு இணைக்கப்பட்டுள்ளது.

வரலாறு
------

கார்மேல் அன்னை சபையின் சகோதரிகள் பல்கலைக்கழக கல்வித் துறையில் முதன்முதலாக 1946 ஆம் ஆண்டு திருச்சூரில் புனித மரியன்னை கல்லூரியை தொடங்கியதன் மூலம் நுழைந்துள்ளனர். இம்மாவட்டத்தின் முன்னோடியான முதல் தர மகளிர் கல்லூரி இதில் அரசு உதவியோடும், சுயநிதியோடும் 15க்கும் மேற்பட்ட இளங்கலை மற்றும் முதுகலை படிப்புகள் பயிற்றுவிக்கப்படுகிறது. 

1967 ஆம் ஆண்டில், இந்த புனித மரியன்னை கல்லூரி இரண்டாகப் பிரிக்கப்பட்டு, திருச்சூரில் எஞ்சியிருந்த பட்டப்படிப்புக்கு முந்தைய பிரிவு மற்றும் இளங்கலை மற்றும் முதுகலை பிரிவுகள் விமலா கல்லூரிக்கு மாற்றப்பட்டுள்ளது.

1979 ஆம் ஆண்டு இக்கல்லூரியானது இளங்கலையில் கலை மற்றும் அறிவியல் பிரிவுகளின் தொடக்கத்துடன் முதல் தரக் கல்லூரியாக மீண்டும் தனது நிலையைப் பெற்றது. கணிதம் மற்றும் வரலாறு துறைகளில் முதுகலை படிப்புகள் முறையே 1995 மற்றும் 1998 ஆண்டுகளில் அறிமுகப்படுத்தப்பட்டுள்ளன.

1987 ஆம் ஆண்டில், இந்த கல்விச் சங்கத்தின் நிர்வாகத்தின் கீழ் புனித மரியன்னை கல்லூரி மேலும் பிரிக்கப்பட்டு **கார்மேல் கல்லூரி** என்ற புதிய கல்லூரி தொடங்கப்பட்டது. புனித மரியன்னை, கார்மேல் மற்றும் விமலா கல்லூரிகள், என மொத்தம் மூன்று கல்லூரிகளின் வழியாக திருச்சூர் சிஎம்சி கல்விச் சங்கமானது இம்மாநிலத்தின் கல்வித் துறையில் புகழ்பெற்ற வரலாற்றைக் கொண்டதாக மாறியுள்ளது.

அங்கீகாரம்
----------

பல்கலைக்கழக மானியக் குழுவின் மூலம் தன்னாட்சி அங்கீகாரம் பெற்றுள்ள இக்கல்வி நிறுவனம், தேசிய மதிப்பீடு மற்றும் அங்கீகார கவுன்சிலின் (NAAC) நான்காவது சுழற்சியில் 2022 ஆம் ஆண்டில் 3.41 சி.ஜி.பி.ஏ மதிப்பெண்ணுடன் ஏ+ தரத்தை பெற்று அங்கீகரிக்கப்பட்டுள்ளது. 

  

கிறித்தவ சிறுபான்மை கல்வி நிறுவனமான இது, 1946 ஆம் ஆண்டு முதல் 1957 ஆம் ஆண்டு வரை சென்னைப் பல்கலைக்கழகத்துடன்இணைக்கப்பட்டிருந்த இக்கல்லூரி, 1957 ஆம் ஆண்டு முதல் 1968 ஆம் ஆண்டு வரை திருவிதாங்கூர் பல்கலைக்கழகத்துடனும், 1968 ஆம் ஆண்டு முதல் கோழிக்கோடு பல்கலைக்கழகத்தோடு இணைந்துள்ளது. 

.

துறைகள்
-------

* ஆங்கிலம்
* இந்தி
* சமஸ்கிருதம்
* மலையாளம்
* கணிதம்
* இயற்பியல்
* உயிர்வேதியியல்
* வேதியியல்
* உளவியல்
* வர்த்தகம்
* உயிரி தொழில்நுட்பவியல்
* தாவரவியல்
* விலங்கியல்
* நுண்ணுயிரியல்
* வரலாறு
* பொருளாதாரம்
* உடற்கல்வி
* சமூகவியல்
* கணினி அறிவியல் / கணினி பயன்பாடுகள்
* உயிர் தகவலியல்
* மேலாண்மை ஆய்வுகள்
* சமூக பணி
* இளங்கலை தொழிற்கல்வி

மேற்கோள்கள்
-----------

1. ↑  "Convent History". Trichurarchdiocese. .
2. ↑  "History". StMarysCollegThrissur. .
3. ↑  "கோழிக்கோடு பல்கலைக்கழகத்தின் இணைப்புக் கல்லூரிகள் - 2023". .
4. ↑  "UGC சட்டம், 1956 இன் 2(f ) & 12(B) இன் கீழ் அங்கீகாரம்". .
5. ↑  "நான்காவது சுழற்சி- நாக் கமிட்டி". .
ஐக்கிய அமெரிக்காவின் மாநிலமான டெக்சாசின் கியூசுடன் நகரில் அமைந்துள்ள **யப்பானிய கூசுடன் திருவிழா (***Japanese Festival of Houston***)** அமெரிக்காவின் மிகப்பெரிய யப்பானிய திருவிழாக்களில் ஒன்றாக கருதப்படுகிறது. யப்பான்-அமெரிக்கா சொசைட்டி ஆப் கூசுடன் நிறுவனத்தால் (JASH, ヒューストン日米協会*Hyūsuton Nichibei Kyōkai* ) முதலில் நடத்தப்பட்டது. தற்போது யப்பான்-அமெரிக்கா சொசைட்டி ஆப் கூசுடன் நிறுவன ஆலோசனையின் கீழ் யப்பான் கூசுடன் திருவிழா இன்க் மூலம் கையாளப்படுகிறது. பொதுவாக ஒவ்வொரு ஆண்டும் வசந்த காலத்தில், நிகழ்வானது ஒரு வார இறுதியில் கிட்டத்தட்ட 30,000 பார்வையாளர்களை ஈர்க்கும். திருவிழாவின் கருத்துரு ஆண்டுக்கு ஆண்டு மாறினாலும், முன்னோடியாகவே உள்ளது. கூசுடன் திருவிழா குடிமக்களுக்கு யப்பான் நிலத்தின் அடிப்படை நலன்கள் மற்றும் உண்மைகள் குறித்து கல்வி கற்பிக்க கொண்டாடப்படுகிறது .

யப்பான் விழாவானது கெர்மன் பூங்காவில் பொதுவாக கூசுடன் நகருக்கு அருகிலுள்ள உச்ப்பானிய தோட்டத்திற்கு அருகில் கொண்டாடப்படுகிறது. இந்த திருவிழா சுமார் 20 ஆண்டுகளுக்கு முன்பு தன்னார்வலர்களால் உருவாக்கப்பட்டது. மேலும் தற்போது வரை தன்னார்வ ஊழியர்களால் இயக்கப்படுகிறது.

2009 ஆம் ஆண்டில், *கூசுடன் அச்சகம்* மூலம் இந்த விழாவிற்கு "சிறந்த விழா" என்ற பட்டம் வழங்கப்பட்டது. 

இந்த திருவிழா 2020 ஆம் ஆண்டு நிறுத்தப்பட்டது. மேலும் 2021 ஆம் ஆண்டு அல்லது 2022 ஆம் ஆண்டில் திரும்ப கொண்டாடப்படவில்லை.

திருவிழா 2023 ஆம் ஆண்டு மே மாதத்தில் திரும்ப கொண்டாடப்பட்டது. வணிக, வணிகப் பொருட்கள் மற்றும் உணவுச் சாவடிகளுக்கு மேலதிகமாக, சுமோ மல்யுத்தத்திற்கான ஆர்ப்பாட்டங்கள் இத்திருவிழாவில் இருந்தன. மேலும் முக்கிய மேடையில் டைகோ டிரம்மிங் உள்ளிட்ட பிற நடவடிக்கைகள் மற்றும் மினியோ க்ரூசேடர்சு போன்ற கலைஞர்களின் நிகழ்ச்சிகள் இருந்தன.

*

மேற்கோள்கள்
-----------

1. ↑  "Best Festival". *Houston Press* (Village Voice Media). 2009.. பார்த்த நாள்: February 23, 2010.

வெளி இணைப்புகள்
---------------

* யப்பான்-அமெரிக்கா சொசைட்டி ஆப் கூசுடன்
* கூசுடன் யப்பானிய விழாவிற்கான இணையதளம்

வார்ப்புரு:Hermann Park
**அரசு செவிலியர் கல்லூரி, திருவனந்தபுரம்** என்பது 1972 ஆம் ஆண்டில் இந்தியாவின் கேரளா மாநிலத்தின் திருவனந்தபுரத்தில் நிறுவப்பட்ட மகளிர் செவிலியர் கல்லூரியாகும்.கேரள அரசின் மருத்துவக் கல்வி இயக்குநரகத்தின் கீழ் இயங்கிவரும் இக்கல்லூரி, பாடத்திட்டங்களுக்காக கேரளப் பல்கலைக்கழகம் மற்றும் கேரள சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

இளங்கலை மற்றும் முதுகலை பிரிவுகளில் செவிலியர் பாடங்களை பயிற்றுவிக்கும் இக்கல்லூரி இம்மாநிலத்தில் துவங்கப்பட்ட முதல் செவிலியர் கல்லூரியாகும். இந்திய செவிலிய மன்றத்தின் மூலம் முனைவர் ஆராய்ச்சி படிப்புகளும் இங்கு பயிற்றுவிக்கப்படுகிறது.

வரலாறு
------

1943 ஆம் ஆண்டில் பட்டயப்படிப்புகளை வழங்கும் செவிலியர் இடைநிலைப் பள்ளியாகத் தொடங்கப்பட்ட இக்கல்லூரி, 1963  ஆண்டில், இருந்து கேரளாவில் முதன்முதலில் இளங்கலை திட்டங்களைக் கொண்ட இளங்கலைக் கல்லூரியாக தரமுயர்த்தப்பட்டது. ஆரம்பத்தில் திருவனந்தபுரம் அரசு மருத்துவக் கல்லூரியின் கீழ் இயங்கிய ஒரு துறையாக இருந்த இக்கல்லூரி தற்போது கேரள அரசின் மருத்துவக் கல்வி இயக்குநரகத்தின் கீழ் ஒரு தன்னாட்சி நிறுவனமாக செயல்பட்டுவருகிறது.

படிப்புகள்
----------

1963 ஆம் ஆண்டு முதல் இளங்கலை படிப்புகளும், 1987 ஆம் ஆண்டு முதல் முதுகலை படிப்புகளும், 2005 ஆம் ஆண்டு முதல் முனைவர் படிப்புகளும் இக்கல்லூரியில் பாடங்களாக பயிற்றுவிக்கப்பட்டு வருகிறது. தொடக்கத்திலிருந்தே 75 சதவீதத்திற்க்கு மேல் மகளிருக்கான கல்லூரியாக இயங்கி வந்த இது, 2004 ஆம் ஆண்டிலிருந்து எந்த கட்டுப்பாடும் இல்லாமல் ஆண் மாணவர்களையும் சேர்த்து இருபாலர் கல்லூரியாக இயங்கிவருகிறது. 

முதுகலையில் 

* குழந்தை மருத்துவம்,
* மகப்பேறு மற்றும் மகளிர் மருத்துவ செவிலியர்
* அறுவை சிகிச்சை செவிலியர் மற்றும்
* சமூக சுகாதார செவிலியர் ஆகிய நான்கு பிரிவுகளில் பாடங்கள் பயிற்றுவிக்கப்படுகிறது.

  

கேரளாவில் செவிலியர் துறையில் முனைவர் பட்ட படிப்புகளை வழங்கும் ஒரே கல்லூரி இதுவேயாகும்.

1990 ஆம் ஆண்டிலிருந்து, அனைத்து கேரள மருத்துவ நுழைவுத் தேர்வில் பெற்ற இடங்களின் அடிப்படையில் மாணவர்கள் சேர்க்கப்பட்டுள்ளனர், ஆனால் தற்போது சேர்க்கைகள், மாணவர்களின் மேல்நிலைப் பள்ளி சான்றிதழ்களின் மதிப்பெண்களின் அடிப்படையில் நடக்கின்றது.

2008 ஆம் ஆண்டில் இளங்கலை பிரிவின் கொள்திறன் 60 இல் இருந்து 75 ஆக உயர்த்தப்பட்டுள்ளது.

மேற்கோள்கள்
-----------

1. ↑  "திருவனந்தபுரத்திலுள்ள அரசு கல்லூரிகள்". .
2. ↑  "Historical Sketch". .
3. ↑  "மருத்துவக் கல்வி இயக்குநரின் கீழுள்ள மருத்துவ நிலையங்களின் பட்டியல்". .
**குவிக் துடுப்பாட்டம்** அல்லது *கங்கா கிரிக்கெட்* (ஆஸ்திரேலியா) என்றும், *கிவி கிரிக்கெட்* (நியூசிலாந்து) என்றும் அழைக்கப்படும் விளையாட்டானது, துடுப்பாட்டத்தின் அதிவேக பதிப்பாகும், இது பெரும்பாலும் குழந்தைகளை, முக்கிய விளையாட்டில் பங்கேற்க ஊக்குவிப்பதை நோக்கமாகக் கொண்டது, பங்கேற்பு மற்றும் இன்பத்திற்கு முக்கியத்துவம் அளிக்கப்படுகிறது.

விதிகள்
-------

விதிகள் பலவற்றை துடுப்பாட்டத்தை தழுவி எடுத்திருந்தாலும், குவிக் துடுப்பாட்டம் ஒரு நெகிழி மட்டை , பந்து (பாதுகாப்பு காரணங்களுக்காக) , மற்றும் சட்டப்பூர்வமாக பந்து வீசப்படும் அதிகபட்ச அகலத்தைக் குறிக்க, நெகிழி கூம்புகள் ஆகியவற்றைக்கொண்டு விளையாடப்படுகிறது. ஆட்ட விதிமுறைகளை மாற்றியமைக்க முடிவதால், குழந்தைகள் அனைவரும் கிடைக்கக்கூடிய நேரத்தில் விளையாட முடியும். மேலும் ஆடுகளத்தின் அளவு பரிமாணங்களை மாற்றுவதன் மூலம் விளையாட்டை எளிதாகவோ கடினமாகவோ மாற்றலாம். ( அதாவது இலக்குக்குச்சிகளின் அகலம், அவற்றிற்கு இடையேயான தூரம் ஆகியனவற்றை மாற்றுவது, எகிறும் களத்தை அகலப்படுத்துதல் அல்லது குறுக்குவது, எல்லையை இழுப்பது அல்லது வெளியே தள்ளுவது போன்றவை).

உபகரணங்கள்
----------

* 2 நெகிழி துடுப்பாட்ட மட்டைகள்
* 1 நெகிழி துடுப்பாட்ட பந்து
* 1 இலக்குக் கவனிப்பாளர் தலைக்கவசம்
* 2 ஜோடி இலக்கு குச்சிகள்
* 20 நெகிழி கூம்புகள்
* 1 ஓட்டங்கள் குறிக்கும் தாள்

முறையான போட்டிகள்
-----------------

ஐக்கிய இராச்சியத்தில் ஒரு கையால் பந்தை பிடித்தால் முழு அணியும் வெளியேற்றப்படுகிறது, மேலும் நெகிழிக் கூம்புகளுக்கு பதிலாக அருகிலுள்ள மரமோ மைல்கல்லோ எல்லையாக பயன்படுத்தப்படுகிறது.

ஆனால் ஆசுதிரேலியா மற்றும் நியூசிலாந்து நாடுகளில் இவ்விளையாட்டு மிக முறையானதாக திகழ்கிறது. மட்டையாளரின் இடது மற்றும் வலது காலுக்கு அடுத்ததாக கூம்புகள் வைக்கப்படுகின்றன (சுமார் ஒரு மீட்டர் தொலைவில்), இந்த கூம்புகளில் வரிப்பந்துகள் வைக்கப்படுகின்றன. ஆஸ்திரேலியாவில் பெரும்பாலான சந்தர்ப்பங்களில், பந்து வீச்சாளர், பிழைவீச்சோ அகலப் பந்தோ , இறந்த பந்தோ வீசினால், மட்டையாடும் நபர் கூம்புகளில் ஒன்றை அடித்து "இலவச மட்டையடி" பெறலாம். மட்டையாளர் பந்தைத் தாக்கும் வரை களத்தடுப்பு வீரர்களால் நகர இயலாது.

வெளி இணைப்புகள்
---------------

* The New Zealand Cricket introduction to MILO Kiwi cricket

மேற்கோள்கள்
-----------

1. ↑  "New South Wales Government, Department of Education and Training (NSW DET)" (in en). .
2. ↑  Rundell, Michael (2009). "Kanga Cricket". *Wisden Dictionary of Cricket*.  London: A&C Black.
3. ↑  "England and Wales Cricket Board (ECB) - The Official Website of the ECB" (in en). .
**அவளுக்கு முன் ஒரு உலகம்** (The World Before Her) என்பது 2012ஆம் ஆண்டு வெளியிடப்பட்ட கனடிய ஆவணத்திரைப்படம் ஆகும் இதை நிஷா பகுஜா இயக்கினார்.

அவளுக்கு முன் ஒரு உலகம்

கதைச் சுருக்கம்
---------------

விஸ்வ இந்து பரிசத்தின் பெண்களுக்கான அமைப்பான துர்க்கா வாகிணி வளாகத்தில் *பிராச்சி* என்ற பெண்ணுடன் அறிமுகக்களம் காணும் இப்படம், இந்திய அழகி போட்டிக்காகத் தயாராகும் பயிற்சி முகாமுடன் துவங்குகிறது. இந்து ராச்சியத்தைக் காப்பாற்ற போராடும் பெண்கள் ஒருபுறம், இந்திய அழகிப்போட்டியை வெல்ல துடிக்கும் பெண்கள் ஒருபுறம் என இருவேறு உலகத்திற்குள் நகருகின்றது.

இந்துத்துவாவிற்காகக் கல்யாணமே செய்யாமல் இருக்கும் பெண் *பிராச்சி*, தனக்கு முஸ்லீம் நண்பர்களே கிடையாது என்று பெருமைப்படும் பெண் *சின்மயி*. *பூஜா சோப்ரா* இரண்டாவது பெண்குழந்தையாகப் பிறந்ததால் அவளின் அப்பா அவளைக் கொன்றுவிட வற்புறுத்துகிறார், ஆனால் அவளின் அம்மா அவளைத் தனியாக வளர்த்து 2009ஆம் ஆண்டு *மிஸ் இந்தியாவாக* மாற்றுகிறார்.

பெண் சக்தி, பெண் முன்னேற்றம் என்று போட்டியில் கலந்து கொள்ளும் பெண்கள் பேசினாலும் அவர்களைப் ஒரு பொருளாகவே கருதுகிறார்கள் என்று அந்த பயிற்சி முகாம் அம்பலப்படுத்துகிறது.

விருதுகள்
---------

2012ஆம் ஆண்டுக்கான ஹாட் டாக்ஸ் கனடிய ஆவணப்பட விழாவில் (Hot Docs Canadian International Documentary Festival) சிறந்த கனடியப் படத்திற்கான விருதை பெற்றுள்ளது. ட்ரைபெகா திரைப்பட விழாவில் (Tribeca Film Festival) சிறந்த ஆவணப்படத்திற்கான விருதும், முதலாவது கனடிய திரை விருதுகள் வழங்கும் விழாவில் (1st Canadian Screen Awards) சிறந்த நீள ஆவணப்படம் என்ற விருதிற்காக பரிந்துரைக்கப்பட்டுள்ளது.

இந்தியாவில் வெளியீடு
--------------------

இந்தியாவில் 2014ஆம் ஆண்டு ஜூன் மாதம், 6ஆம் தேதி திரைப்படத் தயாரிப்பாளர் அனுராக் காஷ்யப் உதவியுடன் திரையிடப்பட்டுள்ளது. அப்போது அவர் இப்படம் *சிறந்த படமாக இருக்கும்* என்று தெரிவித்தார்.

மேலும் பார்க்க
--------------

* இணையதள திரைப்பட தரவுத்தளத்தில் *அவளுக்கு முன் ஒரு உலகம்*
* அதிகாரப்பூர்வ இணையதளம்

மேற்கோள்
--------

1. ↑  "The World Before Her: Miss India or Miss Militant". *The Globe and Mail*, November 9, 2012.
2. ↑  Chatterjee, Suprateek. "Nisha Pahuja's meditative and incendiary documentary may well be the most important Indian film of the year". Time Out Mumbai.. பார்த்த நாள்: 12 June 2014.
3. ↑  Fadnavis, Mihir. "The World Before Her: An important, provocative film". FirstPost. .
ஒரு பணியிட அமைப்பில், **தகுதிகாண்** **பருவம்** (அல்லது **தகுதிகாண் காலம்** ) என்பது ஒரு நிறுவனம், வணிகம் அல்லது அமைப்பின் புதிய பணியாளர்கள் மற்றும் பயிற்சியாளர்களுக்கு வழங்கப்படும் நிலை ஆகும். இந்த நிலை ஒரு மேற்பார்வையாளர், பயிற்சி அதிகாரி அல்லது மேலாளருக்கு புதிதாக பணியமர்த்தப்பட்ட பணியாளரின் முன்னேற்றம் மற்றும் திறன்களை மதிப்பிடவும், பொருத்தமான பணிகளைத் தீர்மானிக்கவும், பணியாளரின் நேர்மை, நம்பகத்தன்மை மற்றும் சக பணியாளர்கள், மேற்பார்வையாளர்களுடனான தொடர்புகள் போன்ற பிற அம்சங்களைக் கண்காணிக்கவும் அனுமதிக்கிறது. 

நிறுவனங்கள் மற்றும் வணிகங்களில் தகுதிகாண் பருவம் என்பது பெரும்பான்மையாக உள்ளது, ஆனால் இதே போன்ற திட்டங்கள் தேவாலயங்கள் அல்லது சங்கங்கள் போன்ற பிற நிறுவனங்களிலும் புதியதாக நியமனம் ஆகும் ஒருவர் முழு அளவிலான உறுப்பினர்களாக மாறுவதற்கு முன்பு அனுபவத்தைப் பெற வேண்டும்.  இதேபோன்ற நடைமுறைகளை அவசரகால சேவைகளில் காணலாம், இது களப் பயிற்சித் திட்டம் (நடப்புக்காலம் என்றும் அழைக்கப்படுகிறது).

தமிழ்நாடு அரசு
--------------

தமிழ்நாடு அரசுப் பணியில் நேரடி நியமனம் பெறும் ஒருவர் இரண்டு ஆண்டுகளுக்குள் தகுதிகாண் பருவம் நிறைவு செய்ய வேண்டும்.  இத்தகைய காலத்தில் பயிற்சிகளில் கலந்துகொண்டால் அவையும் தகுதிகாண் பருவ காலத்திற்குள் அடங்கும்.

மேற்கோள்கள்
-----------

1. ↑  Methodist Church of Great Britain, Probationers, accessed 23 July 2021
2. ↑  "தமிழ்நாடு அரசு விதிகள்" (PDF). *தமிழ்நாடு அரசு விதிகள்*. p. 10.
**வனசிறீ** (*Vanastree)* என்பது இந்திய நாட்டின் கருநாடக மாநிலத்தில் உள்ள வட கன்னடாவில் 2008 ஆம் ஆண்டு பதிவு செய்யப்பட்ட விவசாயம் மற்றும் பாதுகாப்புத் திட்டமாகும்.   கன்னட மொழியில் வனசிறீ என்றால் "வனப் பெண்கள்" என்று பொருள்படும். 2013 ஆம் ஆண்டு நிலவரப்படி, வனசிறீ திட்டம் 150 பெண்களை நிலையான முறையில் விவசாயம் செய்து, விதை பரிமாற்றத்தை செய்ய ஊக்குவிக்கிறது. 2017 ஆம் ஆண்டு காலகட்டத்தில், கருநாடகாவின் தலைநகரான பெங்களூருவில் வனசிறீ தயாரிப்புகள் விற்பனைக்குக் கிடைத்தன.  அதே ஆண்டு, வனசிறீயின் சாதனைகளைப் பாராட்டி விவசாயத்தில் சிறந்து விளங்கும் பெண்களுக்கு நாரி சக்தி புரசுகார் விருது வழங்கப்பட்டது. 

சிர்சியில் உள்ள வனசிறீ தோட்டம் 100 க்கும் மேற்பட்ட காய்கறிகளில் இருந்து விதைகளை சேமிக்கிறது.  சகோதரிகள் மாலா மற்றும் சோனியா தவான் வனசிறீயுடன் இணைந்து பணியாற்றினர். பின்னர் "*ஒரு நூறு கைகள்*" என்ற கைவினைப் பொருட்கள் அமைப்பை நிறுவினர்.

மேற்கோள்கள்
-----------

1. ↑
2. ↑  "Malnad Home Garden & Seed Exchange Collective". *Kalpavriksh*. 1 August 2020. பார்க்கப்பட்ட நாள் 25 June 2022.
3. ↑
4. ↑  Gandhi, Maneka (11 March 2018). "For an organic world". *The Statesman*. .
5. ↑  Sebastian, Shevlin (19 December 2019). "A hundred hands on deck". *The New Indian Express*. .
***ஆடா பெட்டானம்*** ( தெலுங்கு : ஆடபெத்தனம்; transl. மகளிர் ஆணையம் ) என்பது 1958 ஆம் ஆண்டு வெளிவந்த இந்திய தெலுங்கு மொழி நாடகத் திரைப்படமாகும், இது எம். நாராயண சுவாமி மற்றும் எம். வெங்கட ராமதாசு ஆகியோரால் தயாரிக்கப்பட்டது. இத்திரைப்படத்தை மற்றும் அதுர்த்தி சுப்பா ராவ் இயக்கியுள்ளார்.  இதில் அக்கினேனி நாகேஸ்வர ராவ், அஞ்சலி தேவி நடித்துள்ளனர். எஸ். ராஜேஸ்வர ராவ் மற்றும் மாஸ்டர் வேணு ஆகியோர் இணைந்து இசையமைத்துள்ளனர்.  முதலில் *அனிசெட்டி* இயக்குநராக அறிவிக்கப்பட்டார், ஆனால் அதுர்த்தி சுப்பா ராவ் பின்னர் பொறுப்பேற்றார்.

கதைக்களம்
---------

படம் ஒரு கிராமத்தில் தொடங்குகிறது, அங்கு பணக்கார தம்பதிகளான கணபதி மற்றும் ரங்கம்மா ஒரு மகன் கிருஷ்ணா மற்றும் ஒரு மகள் சுயராஜ்யம் ஆகியோர் உள்ளனர். கிருஷ்ணன் முதல் வைராசியின் சந்ததி என்பதால் ரங்கம்மா அவனை இகழ்ந்து குடும்பப் பணிகளைப் பராமரிக்கிறாள். கிருஷ்ணா தனது பால்ய தோழியான பள்ளி ஆசிரியர் ராமையாவின் மகள் ராதாவிடம் காதலில் விழுந்து விடுகிறார். அதைத் தெரிந்து கொண்ட ராமையா, ரங்கம்மாவிடம் மாப்பிள்ளை கேட்கும் போது ரங்கம்மா வரதட்சணையாக ரூ.10,000 கேட்கிறார். இதனால் ராமையா யோசனையுடன் நகர்ந்தார். எனவே, ராமையா கிராம மக்களை கடன்களால் மிதிக்கின்ற, வெறுக்கத்தக்க கிராம ஊராட்சித் தலைவர் கொண்டையாவை அணுகுகிறார். ராமையா தனது சொத்தை அடமானம் வைத்து பணத்தை வாங்குகிறார். இருப்பினும், கொண்டையா ராதாவை விரும்புகிறார். அதனால், அவர் பணத்தை திருடி விடுகிறார். இதன் காரணமாக திருமணம் நிறுத்தப்படுகிறது. இந்த அவலநிலையில், ராதா தற்கொலைக்கு முயன்றபோது கொண்டையாவிற்கு ராதாவை மணம் முடிக்க ராமையா ஒப்புக்கொள்கிறார். கிருஷ்ணா அவளைக் காப்பாற்றி அவளுக்கு துணையாக இருந்தான். அதன் விளைவாக அவன் வீட்டை விட்டு வெளியேறுகிறான். இணையாக, லோகநாதம் ஒரு மேடைக் கலைஞர் ரங்கம்மாவின் வீட்டிற்குள் ஊடுருவி, சுயராஜ்யத்தை மணக்கிறார். ராமையா இறந்துவிட, கொண்டையா அவரது சொத்தை கைப்பற்றுகிறார். கிருஷ்ணா கிராமத்தில் ஒரு பள்ளி மற்றும் கூட்டுறவு வங்கியை நிறுவி ஆதரவற்றவர்களின் வாழ்க்கை முறையை மேம்படுத்துகிறார், இது கொண்டையாவை எரிச்சலூட்டுகிறது. இறுதியில், லோகநாதத்தின் சூழ்ச்சியால் ரங்கம்மா வஞ்சகமாக மொத்தத்தையும் தன் சார்பாகப் பறிக்கும்போது கணபதிக்கு உடல்நிலை சரியில்லாமல் போகிறது. கணபதியின் மரணத்திற்குப் பிறகு, லோகநாதம் மோசடி செய்து கொண்டையாவிடம் சொத்தை அடகு வைக்கிறார். இந்த சூழ்நிலையில் ரங்கம்மா கிருஷ்ணனை வெளியேற்றுகிறார். உடனே, ரங்கம்மா அவனைத் தடுக்கும் போது கொண்டையா அதை ஆக்கிரமித்துக் கொள்கிறார். இதன் காரணமாக ரங்கம்மாள் கைவிடப்படுகிறார். அந்த நேரத்தில், கிருஷ்ணா மற்றும் ராதா அவளுக்கு உதவுகிறார்கள், கருப்பு காவலர்களை விரட்டுகிறார்கள், லோகநாதத்தை சீர்திருத்துகிறார்கள். கடைசியில், ரங்கம்மா இருவரின் குணத்தையும் உணர்ந்து விடுகிறாள். இறுதியாக, முழுக் குடும்பமும் மீண்டும் இணைவதன் மூலம் திரைப்படம் ஒரு மகிழ்ச்சியான குறிப்பில் முடிகிறது.

நடிகர்கள்
---------

* கிருஷ்ணராக அக்கினேனி நாகேஸ்வரராவ்
* ராதாவாக அஞ்சலி தேவி
* லோகநாதமாக ரேலங்கி
* தலைவர் கொண்டையாவாக கும்மாடி
* கணபதியாக சடலவாடா
* பேரையாவாக அல்லு ராமலிங்கையா
* ராமையாவாக பெருமாளு
* ஸ்ருங்காரமாக பாலகிருஷ்ணர்
* ரங்கம்மாவாக கண்ணாம்பா
* கலாவதியாக ராஜா சுலோச்சனா
* மச்சம்மாவாக சாயாதேவி
* சுயராஜ்யமாக சூர்யகலா

மேற்கோள்கள்
-----------

1. ↑  "Aada Pettanam (Cast & Crew)". *Know Your Films*.
2. ↑  "Aada Pettanam (Review)". *The Cine Bay*.
3. ↑  "ఆడపెత్తనం". *Indian Cine.ma*.
**கீழ அம்பாசமுத்திரம் வடக்குவாச்செல்வி அம்மன் கோயில்** தமிழ்நாட்டில் திருநெல்வேலி மாவட்டம், கீழ அம்பாசமுத்திரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார்.

கோயில் அமைப்பு
--------------

இக்கோயிலில் வடக்குவாச் செல்வி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**லோங்டிங்** (Longding) அருணாசலப் பிரதேசத்தில் அமைந்த்துள்ள 17 மாவட்டங்களிலும் ஒன்றாகும். இதுவே அருணாச்சலப் பிரதேசத்தில் அண்மையில் உருவாக்கப்பட்ட மாவட்டம் ஆகும். திரப் மாவட்டத்தின் தென் பகுதியில் இருந்து பிரிந்த பின்னரே இது மாவட்டம் ஆகியது. இதன் கிழக்கெல்லைப் பிரதேசமே மியான்மார் ஆகும். இதன் தெற்கு, மேற்கு எல்லைகளாக நாகாலாந்து அமைந்துள்ளது அத்துடன் இது பிரிந்து வந்த திரப் மாவட்டமே இதன் வடக்கெல்லை ஆகும்.

வரலாறு
------

வரலாற்று ரீதியாக வஞ்சோ மக்களே (Wancho people) இங்கு குடிபெயர்ந்து வாழ்ந்து வந்துள்ளனர். அவர்கள் நாகா மக்களைப் போன்றவர்கள் அல்லது அவர்களுக்கு ஒப்பானவர்கள். படுக்கை தயாரித்தல், துப்பாக்கி தயாரித்தல், மர வேலைப்பாடுகள் போன்றவற்றில் இவர்கள் கைதேர்ந்தவர்கள். அருணாசலப் பிரதேசத்தில் பின்தங்கிய மாவட்டங்களில் இதுவும் ஒன்றாகும்.

பிரிவுகள்
---------

லோங்டிங் மாவட்டத்தில் ஆறு உட்பிரிவுகள் உள்ளன: லோங்டிங், கனுபரி, பொங்சோ, வக்கா, புமா, லோனா.

மேற்கோள்கள்
-----------

1. 1 2  "Longding District". Veethi.. பார்த்த நாள்: 5 November 2012.

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**ரீபா சோம்** (*Reba Som*)(பிறப்பு, டார்ஜீலிங், மேற்கு வங்காளம் ) இந்தியாவைச் சேர்ந்த ஒரு கல்வியாளர், வரலாற்றாசிரியர், எழுத்தாளர் மற்றும் பாரம்பரிய பாடகர் ஆவார். இவர் 2008-2013 வரை கொல்கத்தாவில் உள்ள இந்தியக் கலாச்சார உறவுகளுக்கான குழுவின் இரவீந்திரநாத் தாகூர் மையத்தின் இயக்குநராக இருந்தார்.

ரீபா சாம் ரவீந்திர சங்கீதம் மற்றும் காசி நசுருல் இசுலாமின் பாடல்களின் பயிற்சி பெற்ற பாடகர் ஆவார். இவரது "ரவீந்திரநாத் தாகூரின் தேர்ந்தெடுக்கப்பட்ட பாடல்கள்" (III மில்லினியோ, ரோம், இத்தாலி 2003 மற்றும் சரேகாமா - இந்தியா, மே 2004) மற்றும் "காசி நசுருல் இசுலாத்தின் காதல் பாடல்கள்" (டைம்ஸ் மியூசிக், 2016) பாடல் ஆங்கில மொழிபெயர்ப்புகள் குறுந் தட்டுகளாக வெளியிடப்பட்டுள்ளன.

தனிப்பட்ட வாழ்க்கை
------------------

1971ஆம் ஆண்டு இந்திய வெளியுறவுத் துறை அதிகாரியான இமாச்சல் சோமை மணந்த ரீபா, பிரேசில், டென்மார்க், பாக்கித்தான், அமெரிக்கா, வங்கதேசம், கனடா, லாவோஸ், இத்தாலி உள்ளிட்ட பல இடுகைகளில் உலகம் முழுவதும் பயணம் செய்துள்ளார். இவரது கணவர் இந்தியத் தூதராகப் பதவி வகித்த கடைசி தூதரகம் ரோம் ஆகும். இவருக்கு இரண்டு மகன்கள் உள்ளனர். இதில் விஷ்ணு சோம், இந்தியாவின் முன்னணி தொலைக்காட்சி பத்திரிகையாளர் மற்றும் செய்தி தொகுப்பாளர் மற்றும் அபிஷேக் சோம், அமெரிக்காவைத் தளமாகக் கொண்ட முதலீட்டு வங்கியாளர்.

வெளியீடு
--------

* சோம் ரெபா, (2017) மார்கோட்: விவேகானந்தரின் சகோதரி நிவேதிதா, பென்குயின் ரேண்டம் ஹவுஸ், தில்லி,ISBN 978-0-670-08879-9
* 
* 
* 
* 
*

மேற்கோள்கள்
-----------

1. ↑  Financial Chronicle
**பியானி பன்னாட்டுப் பொறியியல் தொழில்நுட்ப நிறுவனம்** (*Biyani International Institute of Engineering & Technology*) என்பது இந்தியாவின் இராசத்தான் மாநிலத்தில் பியானி ஷிக்ஷன் சமிதியால் நடத்தப்பட்ட ஒரு தனியார் பெண்கள் பொறியியல் கல்லூரி ஆகும். இக்கல்லூரி செய்ப்பூரில் உள்ள கல்வாரி வளாகத்திலிருந்தது செயல்பட்டது. பியானி ஷிக்ஷன் சமிதி இராசத்தான் சமூகப் பதிவு சட்டம், 1958-இன் கீழ் பதிவு செய்யப்பட்டுள்ளது. எண். 500/ஜெய்ப்பூர்/1997-98.

வரலாறு
------

பியானி பியானி பன்னாட்டுப் பொறியியல் தொழில்நுட்ப நிறுவனம் 1997ஆம் ஆண்டு நிறுவப்பட்டது. இது தொழில்நுட்பக் கல்வி மூலம் பெண்கள் அதிகாரமளிக்கும் நோக்கத்துடன் உருவாக்கப்பட்டது.

அங்கீகாரம்
----------

இந்த நிறுவனம் இராசத்தான் தொழில்நுட்ப பல்கலைக்கழகம், கோட்டா இணையப்பெற்றது. இந்த நிறுவனம் அகில இந்தியத் தொழில்நுட்பக் கல்விக் குழுவினால் அங்கீகரிக்கப்பட்டது.

மேற்கோள்கள்
-----------

1. ↑  "Rajasthan Technical University". www.rtu.ac.in இம் மூலத்தில் இருந்து 2015-02-28 அன்று. பரணிடப்பட்டது.. .
2. ↑  "RTU Rajasthan". rtuacad.com இம் மூலத்தில் இருந்து 2012-02-04 அன்று. பரணிடப்பட்டது... பார்த்த நாள்: 2012-05-17.
3. ↑  "RTU Academic section, Kota". rtuacad.com இம் மூலத்தில் இருந்து 2013-03-10 அன்று. பரணிடப்பட்டது.. .

வெளி இணைப்புகள்
---------------

* பியானி குழுமம் கல்லூரி
**வடக்கு மற்றும் மத்திய அந்தமான் மாவட்டம்** என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. இதன் தலைநகரமாக மாயாபந்தர் நகரம் விளங்குகிறது. இதன் மொத்த பரப்பளவு 3251.85 சதுர கி.மீ.

வரலாறு
------

இது முன்னர் இருந்த அந்தமான் மாவட்டத்தைப் பிரித்து உருவாக்கப்பட்டது. ஆகஸ்டு 18, 2006 அன்று இப்பிரிப்பு நிகழ்ந்தது.

புவிப் பரப்பு
-------------

இது 3,227 சதுர கிலோமீட்டர்கள் (1,246 sq mi) பரப்பளவைக் கொண்டது.

மக்கள்
------

2001 ஆம் ஆண்டின் கணக்கெடுப்பின்படி, 105, 539 மக்கள் இங்கு வசிக்கின்றனர்.. இங்குள்ள மக்களின் எண்ணிக்கையைக் கொண்டு கணக்கிட்டால், சதுர கி.மீட்டருக்கு 32 பேர் வாழ்கின்றனர். பால் விகிதத்தில் ஆயிரம் ஆண்களுக்கு 925 பெண்கள் உள்ளனர்.. இங்குள்ளோரின் கல்வியறிவு சதவீதம் 84.25% ஆகும்.
இங்குள்ளோரில் பெரும்பாலானோர் வங்காளிகள் ஆவர்.

பொருளாதாரம்
-----------

இங்கு 6500 எக்டேர் பரப்பளவில் நெல் பயிரிடுகின்றனர். 3600 எக்டேர்களில் தென்னையும், 650 எக்டேரில் வாழையும் பயிரிடுகின்றனர்.

பிரிவுகள்
---------

இதில் திக்லிபுர், மாயாபந்தர், ரங்காத் உள்ளிட்ட வட்டங்கள் உள்ளன.

இவற்றையும் காண்க
----------------

* ‎தெற்கு அந்தமான் மாவட்டம்
* நிகோபார் மாவட்டம்

சான்றுகள்
---------

1. ↑  Law, Gwillim (2011-09-25). "Districts of India". *Statoids*.. பார்த்த நாள்: 2011-10-11.
2. ↑  Srivastava, Dayawanti et al. (ed.) (2010). "States and Union Territories: Andaman Islands: Government". *India 2010: A Reference Annual* (54th ). New Delhi, India: Additional Director General, Publications Division, Ministry of Information and Broadcasting (India), Government of India. பக். 1208. பன்னாட்டுத் தரப்புத்தக எண்:978-81-230-1617-7.. பார்த்த நாள்: 2011-10-11.
3. 1 2 3  "District Census 2011". Census2011.co.in. 2011.. பார்த்த நாள்: 2011-09-30.
4. ↑  Government of India (2011), *Andaman and Nicobar Islands Statistical Hand-Book - North and Middle Andaman, 2007-08 To 2009-10*

இணைப்புகள்
----------

* அரசு இணையத்தளம் பரணிடப்பட்டது 2011-06-06 at the வந்தவழி இயந்திரம்

| * பா
* உ
* தொ
வடக்கு மற்றும் மத்திய அந்தமான் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | *வங்காள விரிகுடா* |  |
|  |  |  |
| *வங்காள விரிகுடா* | **வடக்கு மற்றும் மத்திய அந்தமான் மாவட்டம்** | *அந்தமான் கடல்* |
|  |  |  |
|  | தெற்கு அந்தமான் மாவட்டம் |  |

 |
**மகந்த் தர்சன் தாஸ் மகிளா கல்லூரி (Mahant Darshan Das Mahila College)** என்பது இந்தியாவின் பிகார் மாநிலத்தில் முசாபர்பூர் மாவட்டதில் 1946 ஆம் ஆண்டில் நிறுவப்பட்ட மகளிருக்காக இயங்கும் கல்வியியல் மற்றும் இளங்கலைக் கல்லூரியாகும். பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் கீழ் இணைக்கப்பட்டுள்ள இக்கல்லூரி, பெண் மாணவர்களை மட்டுமே சேர்த்துக் கொண்டு பயிற்றுவிக்கிறது. கலை, கல்வி, அறிவியல், வணிகம், பொருளாதாரம் ஆகிய பிரிவுகளில் இளங்கலை, முதுகலை மற்றும் முனைவர் பட்டங்கள் பயிற்றுவிக்கப்படுகிறது.

வரலாறு
------

இக்கல்லூரி 15 ஆகஸ்ட் 1946 அன்று சாப்மேன் பெண்கள் உயர்நிலைப் பள்ளிக்கு அருகில் பெண்களுக்கு கல்வி கற்பதுடன் வேலை வாய்ப்புகளை உருவாக்கும் நோக்கத்துடன் நிறுவப்பட்டுள்ளது.

### நிறுவனர்கள்

* ராய் பகதூர் ஸ்ரீ நாராயண் மஹதா
* ராய் பகதூர் உமா சங்கர் பி.டி.
* ஸ்ரீ ஹரிசதன் பாதுரி
* டாக்டர் ஜேகே சர்க்கார்
* ராய் பகதூர் வீரேஷ்வர் சட்டர்ஜி
* ஸ்ரீ அதுலானந்த் சென்
* ஸ்ரீ மகேஷ் பி.டி. சிங்
* மஹந்த் தர்ஷன் தாஸ்

அங்கீகாரம்
----------

தேசிய ஆசிரியர் கல்விக் குழுமத்தால் அங்கீகரிக்கப்பட்டுள்ள இக்கல்லூரியில் கல்வியியல் படிப்புகளோடு பல்வேறு பட்டயப்படிப்புகளும் மாணவர்களுக்கு பயிற்றுவிக்கப்படுகிறது. மேலும் தேசிய மதிப்பீடு மற்றும் தரச்சான்று அவையால் 'பி' தரமளிக்கப்பட்டு அங்கீகரிக்கப்பட்டுள்ளது.

துறைகள்
-------

### கல்வியியல் பிரிவு

இளங்கலைக் கல்வி

### அறிவியல் பிரிவு

* தாவரவியல்
* வேதியியல்
* கணிதம்
* இயற்பியல்
* விலங்கியல்

### கலைப்பிரிவு

* பெங்காலி
* பொருளாதாரம்
* ஆங்கிலம்
* இந்தி
* வரலாறு
* தத்துவம்
* அரசியல் அறிவியல்
* சமஸ்கிருதம்
* உருது

### வணிக மேலாண்மை

* இளங்கலை வணிக மேலாண்மை (பிபிஏ)
* இளங்கலை கணினி அறிவியல்(பிசிஏ)

இவற்றோடு முதுகலை மற்றும் முனைவர் பட்டங்களும் இக்கல்லூரியில் உள்ளது.

குறிப்பிடத்தக்க முன்னாள் மாணவர்கள்
----------------------------------

நுதன் தாக்கூர் - லக்னோவைச் சேர்ந்த அரசியல் மற்றும் சமூக ஆர்வலர்

மேற்கோள்கள்
-----------

1. ↑  "பி.எட். கல்லூரிகள் பட்டியல்".
2. ↑  "History | Mahant Darshan Das Mahila College, Muzaffarpur". Retrieved 25 July 2023.
இந்தக் கட்டுரை பாக்கித்தானிய நடிகை பற்றியது.  இந்திய நடிகை, நர்கிசு என்பதைப் பாருங்கள்.

**நர்கிசு** (*Nargis*) ஓர் பாக்கித்தானிய திரைப்பட நடிகையும் மற்றும் மேடை நடனக் கலைஞரும் ஆவார். 1993 முதல் 2018 வரையிலான தனது தொழில் வாழ்க்கையில் 104க்கும் மேற்பட்ட படங்களில் நடித்துள்ளார். மேலும் 2016 இல் நாடு முழுவதும் அதிக சம்பளம் வாங்கும் மேடைக் கலைஞராக இருந்தார்.  இவர் இசை சார்ந்த *சூரியன்* (1998 திரைப்படம்) என்ற காதல் திரைப்படத்தில் தனது துணைப் பாத்திரத்திற்காக மிகவும் பிரபலமானவர். இது எல்லா காலத்திலும் அதிக வசூல் செய்த உள்நாட்டுப் படங்களில் ஒன்றாகும். *இன்டர்நேஷனல் லுடேரே* (1994), *குண்டா ராஜ்* (1994), *சோஹா ஜோரா* (2007), மற்றும் *துஷ்மன் ராணி* (2014) ஆகியவை இவரது மற்ற குறிப்பிடத்தக்க படங்களில் அடங்கும்.

விருதுகள் மற்றும் அங்கீகாரம்
----------------------------

1995 இல் பஞ்சாபி மொழித் திரைப்படமான மேடம் ராணி மற்றும் *கலா ராஜ்* (1997) ஆகியவற்றில் நடித்ததற்காக 'சிறந்த துணை நடிகை'க்கான நிகர் விருதினைப் பெற்றார்.

மேற்கோள்கள்
-----------

1. ↑  "Nargis turns out to be the highest paid stage artist in Lahore". *The Express Tribune (newspaper)*. 2016-09-08. .
2. ↑  نرگس کون ہے؟ - BBC BBC URDU.com website, Published 23 April 2004, Retrieved 3 February 2022
3. ↑  "Did you know: Lollywood's Nargis shuns movies to be religious scholar". *The Express Tribune (newspaper)* (in ஆங்கிலம்). 2012-10-25. பார்க்கப்பட்ட நாள் 3 February 2022.
4. ↑  "Pakistan's "Oscars"; The Nigar Awards (1957 - 2002)".

வெளி இணைப்புகள்
---------------

* யூடியூபில் Nargis's interview
* ஐ.எம்.டி.பி இணையத்தளத்தில் நர்கிசு இதை விக்கித்தரவில் தொகுக்கவும்
**சரத் பட்டநாயக்கு** (*Sarat Pattanayak*) இந்தியாவைச் சேர்ந்த ஓர் அரசியல்வாதியாவார். ஒடிசாவில் உள்ள பலாங்கீர் பகுதியைச் சேர்ந்த இவர் இந்திய தேசிய காங்கிரசு கட்சியின் நாடாளுமன்ற உறுப்பினராக இருந்தார். இந்திய நாடாளுமன்றத்தின் கீழ் அவையான 10 ஆவது மற்றும் 11 ஆவது மக்களவைக்கு இவர் தேர்ந்தெடுக்கப்பட்டார். தற்போது ஒடிசா பிரதேச காங்கிரசு ஆலோசனைக் குழுவின் தலைவராகப் பணியாற்றி வருகிறார்.

ஆரம்ப வாழ்க்கை, கல்வி மற்றும் தொழில்
------------------------------------

சூகுல் பட்டநாயக்கின் மகனாக 1956 ஆம் ஆண்டு ஆகத்து மாதம் 15 ஆம் தேதியன்று பலாங்கீருக்கு அருகிலுள்ள சைந்தலாவில் இவர் பிறந்தார். நமீதா பட்டநாயக்கை மணந்து கொண்டார். இத்தம்பதியருக்கு இரண்டு மகள்கள் மற்றும் ஒரு மகன் உள்ளனர். தனது இளங்கலைப் பட்டப்படிப்பை பலாங்கீரின் இராசேந்திரா கல்லூரியில் முடித்தார். பின்னர் கங்காதர் மெகர் கல்லூரி மற்றும் சம்பல்பூரில் உள்ள இலச்பத் ராய் சட்டக் கல்லூரியில் சட்டம் படித்து பட்டம் பெற்றார். 

1992 ஆம் ஆண்டு இந்தியாவில் நடந்த பொருளாதார தாராளமயமாக்கல் குறித்து இவருக்கு நெருக்கமான பார்வையை வழங்கிய அப்போதைய ஆளும் பிவி நரசிம்ம ராவ் அரசாங்கத்தில் தேர்ந்தெடுக்கப்பட்ட மக்களவை உறுப்பினராக பணியாற்றினார். சரத்து தற்போது ஒடிசா பிரதேச காங்கிரசு ஆலோசனைக் குழுவின் தலைவராக பணியாற்றுகிறார்.

மேற்கோள்கள்
-----------

1. ↑  India. Parliament. House of the People (1997). *Lok Sabha Debates*. Lok Sabha Secretariat.. பக். 3.. பார்த்த நாள்: 11 November 2019.
2. ↑   *India Today*. Aroon Purie for Living Media India Limited. 1996. பக். 69.. பார்த்த நாள்: 11 November 2019.
3. ↑   *Statistical Report on General Elections, 1999, to the Thirteenth Lok Sabha: Details for assembly segments of parliamentary constituencies, pt. 1. Andhra Pradesh to Maharashtra. pt. 2. Manipur to West Bengal & U.Ts*. Election Commission of India. 2000. பக். 676.. பார்த்த நாள்: 11 November 2019.
4. ↑  "lsor02". .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**சைதை சா. துரைசாமி** (*Saidai Sa. Duraisamy*, பிறப்பு :பிப்ரவரி 16, 1951) தமிழ்நாட்டைச் சேர்ந்த அதிமுகஅரசியல்வாதியாவார். 1984ஆம் ஆண்டு சைதாப்பேட்டைத் தொகுதியிலிருந்து தேர்ந்தெடுக்கப்பட்டார். ம. கோ. இராமச்சந்திரன் மறைவிற்குப் பிறகு அரசியல் ஈடுபாட்டைக் குறைத்துக் கொண்டார். தமிழ்நாட்டில் இந்திய ஆட்சிப் பணி & இந்தியக் காவல் பணித் தேர்வுகளுக்கு பயிற்சியளிக்கும் **மனிதநேயம்** என்ற மையத்தின் நிறுவனரும், தலைவருமாக உள்ளார். இந்த அமைப்பு இந்திய குடிசார் பணிகளுக்கான நடுவண் தேர்வாணைய தேர்வுகள், தமிழ்நாடு தேர்வாணையத் தேர்வுகள் ஆகியவற்றிற்கு பயிற்சி அளிக்கிறது. தமிழ்நாடு சட்டமன்ற 2011 தேர்தல்களில் அதிமுக சார்பில் கொளத்தூர் தொகுதியில், முன்னாள் துணை முதல் அமைச்சரும் திமுகவின் வேட்பாளருமான மு.க.ஸ்டாலினிடம் தோல்வி அடைந்தார். அதனைத் தொடர்ந்து 2011ஆம் ஆண்டின் உள்ளாட்சி தேர்தல்களில் சென்னை மாநகராட்சி முதல் அதிமுக மேயர் என்ற பெருமை பெற்றுள்ளார்.

மேற்கோள்கள்
-----------

1. ↑  சென்னை மாநகராட்சி மேயராகிறார் சைதை துரைசாமி தினபூமி

வெளியிணைப்புகள்
---------------

* 
* 
* பரணிடப்பட்டது 2013-01-01 at the வந்தவழி இயந்திரம்

|
|  |
| முன்னர்**மா. சுப்பிரமணியம்** | **சென்னை மாநகராட்சி மன்றத் தலைவர் (மேயர்)**2011-2016 | பின்னர்**இரா. பிரியா** |
கமலா சிறீவத்சவா
பேராசிரியர் **கமலா சிறீவத்சவா** (*Kamla Srivastava*, 1 செப்டம்பர் 1933 – 4 பெப்ரவரி 2024) ஓர் இந்திய நாட்டுப்புற இசை பாடகராவார். இலக்னோ பல்கலைக்கழகம் என்று கருதப்படும் பத்கண்டே இசை நிறுவனத்தின் இசைத் துறையில் உதவி பேராசிரியராக பணியாற்றி ஓய்வு பெற்றார். ஒரு கலைஞராக இவர் மாதம் முழுவதும் நிகழ்ச்சிகளில் பாட அழைக்கப்பட்டார். இவர் கலைஞர்கள் மற்றும் கவிஞர்களின் குடும்பத்திலிருந்து வந்தவர். அனைத்திந்திய வானொலி, தூர்தர்ஷன், இலங்கை வானொலி போன்றவற்றில் நாட்டுப்புற, மெல்லிசை, பாரம்பரிய இசைகளை பாடுகிறார். ஒரு கவிஞரானை இவர், அவதி, போச்புரி, இந்தி ஆகியவற்றில் பாடல்களை எழுதுகிறார்.

இவர், *கீத் வத்திகா* என்ற தனது புத்தகத்தை 8 ஜனவரி 2010 அன்று வெளியிட்டார். இவர், சங்கீத நாடக அகாதமி , உத்தரபிரதேச சன்ஸ்தான், போன்ற அமைப்புகளிலிருந்து பல விருதுகளைப் பெற்றுள்ளார்.

உத்தரப் பிரதேச அரசின் மிக உயர்ந்த விருதான யாஷ் பாரதி விருதை மார்ச் 2016 பெற்றார்.

மேற்கோள்கள்
-----------

1. ↑  "Mellifluous Voice Of Singer Kamla Srivastava Falls Silent". The Times of India. 6 February 2024. .
2. 1 2 3 4 5  "Prof. Kamla Srivastava - Folk Music artiste of India" இம் மூலத்தில் இருந்து 2020-07-29 அன்று. பரணிடப்பட்டது.. .
3. 1 2  "PressReader.com - Your favorite newspapers and magazines.". .
4. ↑  Srivastava, Shefali (2017-04-22). "इन्होंने लिखे बेटियों के लिए सोहर, लखनऊ की लोकगायिका कमला श्रीवास्तव से बातचीत" (in hi). .
5. ↑  "विवादों में अखिलेश का 'यश भारती', मुख्य सचिव की पत्नी के नाम पर उठे सवाल" (in hi). .
6. ↑  Pioneer, The. "CM presented Yash Bharati awards" (in en). .

வெளி இணைப்புகள்
---------------

* beatofindia.com பரணிடப்பட்டது 2021-08-29 at the வந்தவழி இயந்திரம்
* lyricsindia.net